Author: koki
Last saved by: vavrovm
Company: Abyss Studios, Ltd.

Vyhodnotenie medzirezortného pripomienkového konania

Súhrnná správa o stave plnenia úloh vyplývajúcich z rozpracovania Koncepcie migračnej politiky Slovenskej republiky 
na podmienky jednotlivých rezortov za rok 2010 

Spôsob pripomienkového konania | 18.  4. – 26.  4. 2011 (skrátený postup z dôvodu dodržania termínu z uznesenia vlády SR)
Počet vznesených pripomienok, z toho zásadných | 13 / 2
Počet vyhodnotených pripomienok | 13
Počet akceptovaných pripomienok, z toho zásadných | 12 / 2
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 1  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumár vznesených pripomienok podľa subjektov:
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1. | Ministerstvo spravodlivosti Slovenskej republiky | | | | x
2. | Ministerstvo financií Slovenskej republiky | 1 (10, 0z) | | |
3. | Ministerstvo kultúry Slovenskej republiky | 2 (2o,0z) | | |
4. | Ministerstvo hospodárstva Slovenskej republiky | | | x |
5. | Ministerstvo dopravy, výstavby a regionálneho rozvoja Slovenskej republiky | | | x |
6. | Ministerstvo pôdohospodárstva a rozvoja vidieka Slovenskej republiky | | | x |
7. | Ministerstvo obrany Slovenskej republiky | 1 (1o,0z) | | |
8. | Ministerstvo zahraničných vecí Slovenskej republiky | 1 (1o,0z) | | |
9. | Ministerstvo práce, sociálnych vecí a rodiny Slovenskej republiky | 5 (5o,0z) | | |
10. | Ministerstvo životného prostredia Slovenskej republiky | | | x |
11. | Ministerstvo školstva, vedy, výskumu a športu Slovenskej republiky | | | x |
12. | Ministerstvo zdravotníctva Slovenskej republiky | | | x |
13. | Úrad vlády Slovenskej republiky | | | | x
14. | Štatistický úrad Slovenskej republiky | 3 (1o,2z) | | |
15. | Podpredseda vlády SR pre ľudské práva a národnostné menšiny | | | | x
16. | Konfederácia odborových zväzov Slovenskej republiky | | | x |
17. | Asociácia zamestnávateľských zväzov a združení Slovenskej republiky | | | x |
18. | Republiková únia zamestnávateľov | | | | x
19. | Združenie miest a obcí Slovenska | | | | x
20. | Únia miest Slovenska | | | | x
21. | Odbor vládnej agendy Úradu vlády | Pripomienky sa nevyhodnocujú.
22. | Bratislavský samosprávny kraj | | | x |
23. | Nitriansky samosprávny kraj | | | | x
24. | Prešovský samosprávny kraj | | | | x
25. | Slovenský červený kríž | | | | x
26. | Trenčiansky samosprávny kraj | | | | x
27. | Trnavský samosprávny kraj | | | x |
28. | Žilinský samosprávny kraj | | | | x
29. | Banskobystrický samosprávny kraj | | | | x
30. | Košický samosprávny kraj | | | | x
31. | Úrad pre Slovákov žijúcich v zahraničí | | | | x
32. | Slovenská humanitná rada | | | | x
33. | Medzinárodná organizácia pre migráciu | | | | x
34. | Úrad Vysokého komisára OSN pre utečencov v Slovenskej republike | | | | x
35. | Ústredie práce, sociálnych vecí a rodiny | | | x |
36. | Protimonopolný úrad Slovenskej republiky | | | x |
37. | Národný bezpečnostný úrad | | | x |
38. | Úrad pre reguláciu sieťových odvetví | | | x |
| SPOLU | 13 (11o,2z) | 0 (0o,0z) | 14 | 17

Vyhodnotenie vecných pripomienok je uvedené v tabuľkovej časti:

Subjekt | Číslo pripomienky | Text pripomienky | Typ | Vyh. | Spôsob vyhodnotenia

Ministerstvo zahraničných 
vecí SR

1.

Vlastný materiál 
Str.8, časť 2 týkajúca sa Ministerstva zahraničných vecí, druhá veta v treťom odseku: „Ministerstvo zahraničných vecí privítalo iniciatívu aktualizácie, nakoľko aj v rámci rezortu bude potrebné v najbližšom období prehodnotiť v minulosti zadefinované úlohy, ktoré rezort doposiaľ plnil a to tak, aby reálne odrážali aktuálne možnosti a postavenie ministerstva zahraničných vecí.“ 
Vzhľadom na časový odstup medzi zaslaním podkladov zo strany MZV SR pre účely spracovania súhrnnej správy a predložením správy do medzirezortného pripomienkového konania, veta už viac nie je aktuálna, resp. nastal istý vývoj. Žiadame preto vetu preformulovať nasledovne: „Ministerstvo zahraničných vecí privítalo iniciatívu aktualizácie, nakoľko následne aj v rámci rezortu bolo potrebné prehodnotiť v minulosti zadefinované úlohy, ktoré rezort plnil a to tak, aby reálne odrážali aktuálne možnosti a postavenie ministerstva zahraničných vecí.“

O

A

Štatistický úrad SR

2.

Bod 8 Štatistický úrad  
v prvom odseku žiadame slová „Klasifikácia zamestnaní“ nahradiť slovami „Štatistická klasifikácia zamestnaní“, slová „Klasifikácia odborov vzdelania“ nahradiť slovami „Štatistická klasifikácia odborov vzdelania“ a keďže ide o obdobie rokov 2005-2010 žiadame v závere predposlednej vety prvého odseku doplniť aj slová „Štatistická klasifikácia ekonomických činností (SK NACE Rev.2)“. 
Odôvodnenie: Ide o uvedenie správnych názvov predmetných klasifikácií v zmysle príslušných právnych predpisov a doplnenie ďalšej klasifikácie, ktorú v rámci plnenia úloh v dotknutom období pre migračnú štatistiku zabezpečoval a poskytoval Štatistický úrad.

Z

A

3.

Bod 8 Štatistický úrad  
v druhom odseku žiadame slová „Zahraničná migrácia a cudzinci v Slovenskej republike v roku 2009“ nahradiť slovami „Zahraničné sťahovanie a cudzinci v Slovenskej republike v roku 2009“. 
Odôvodnenie: Ide o uvedenie správneho názvu vydanej publikácie.

Z

A

4.

Bod 8 Štatistický úrad  
v treťom odseku odporúčame doplniť vetu „Údaje o zahraničnej migrácii za Slovensko sú dostupné v časovom rade v on-line databáze Slovstat v kapitole Demografia a sociálna štatistika. Vybrané údaje na regionálnej úrovni sú dostupné aj v on-line databáze RegDat v kapitole Migrácia.“

O

A

Ministerstvo 
kultúry SR

5.

Vlastný materiál - Stav plnenia úloh v podmienkach jednotlivých rezortov a ďalších subjektov 
V časti Stav plnenia úloh v podmienkach jednotlivých rezortov a ďalších subjektov, bod 7. Ministerstvo kultúry (posledné dva odseky - str. 22) odporúčame prvú vetu predposledného odseku tejto časti vypustiť. 
Odôvodnenie:  Ministerstvo kultúry SR je podľa § 18 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov o. i. ústredným orgánom štátnej správy v oblasti médií a audiovízie, avšak len v rozsahu vymedzenom osobitnými predpismi. Ako orgán výkonnej moci nemôže žiadnym spôsobom zasahovať do činnosti vysielateľov a ani nemôže ovplyvňovať obsah programov zaradených do vysielania. Z tohto dôvodu sa Ministerstvo kultúry SR nemohlo podieľať na vytváraní obrazu imigrantov v médiách a keďže nie je vysielateľom, nemohlo prinášať informácie o kultúrnom a spoločenskom prínose migrácie, ani sa nemohlo usilovať o vysielanie objektívnych informácií o migrantoch.

O

A

6.

Vlastný materiál - časť Stav plnenia úloh v podmienkach jednotlivých rezortov a ďalších subjektov 
V časti Stav plnenia úloh v podmienkach jednotlivých rezortov a ďalších subjektov, bod 7. Ministerstvo kultúry (posledné dva odseky - str. 22) navrhujeme nové znenie druhej vety predposledného odseku tejto časti: „Podpora vzájomného porozumenia, tolerancie a interkultúrneho dialógu je v oblasti verejnoprávneho vysielania zabezpečená v legislatívnej rovine. V zmysle § 3 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov sú programy verejnoprávneho vysielateľa Rozhlasu a televízie Slovenska založené na zásadách demokracie a humanizmu, prispievajú k právnemu vedomiu, etickému vedomiu a k environmentálnej zodpovednosti verejnosti, rozvíjajú kultúrnu identitu obyvateľov Slovenskej republiky bez ohľadu na pohlavie, rasu, farbu pleti, jazyk, vek, vieru a náboženstvo, politické či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie tak, aby tieto programy odrážali rozmanitosť názorov, politických, náboženských, filozofických a umeleckých smerov a aby podporovali rozvoj vedomostnej spoločnosti, a takisto utvárajú podmienky na spoločenskú dohodu vo veciach verejných s cieľom posilniť vzájomné porozumenie, toleranciu a podporovať súdržnosť rozmanitej spoločnosti.“ Odôvodnenie: Zákon č. 16/2004 Z. z. o Slovenskej televízii v znení neskorších predpisov a zákon č. 619/2003 Z. z. o Slovenskom rozhlase v znení neskorších predpisov boli s účinnosťou od 1. januára 2011 zrušené a zákonom č. 532/2010 Z. z. o Rozhlase a televízii Slovenska a o zmene a doplnení niektorých zákonov bola zriadená verejnoprávna, národná, nezávislá, informačná, kultúrna a vzdelávacia inštitúcia Rozhlas a televízia Slovenska, ktorá poskytuje službu verejnosti v oblasti rozhlasového a televízneho vysielania. 
Súčasne v poslednom odseku tejto časti navrhujeme vypustiť zavedenie skratky „(ďalej len „koncepcia“)“. Odôvodnenie: Zavedenie skratky je nadbytočné, nakoľko sa v ďalšom texte nepoužíva.

O

A

Ministerstvo 
obrany SR

7.

vlastný materiál 
Na záver správy doplniť celkové hodnotenie prijatých opatrení a aktivít v roku 2010 z hľadiska cieľov Koncepcie migračnej politiky Slovenskej republiky, ktoré by lepšie zodpovedalo súhrnnému charakteru správy a reflekovalo tiež potrebu komplexného prístupu k fenoménu migrácie.

O

N

V úvodnej časti súhrnnej správy je konštatované, že i vďaka plneniu opatrení vyplývajúcich z Koncepcie migračnej politiky SR je súčasná situácia v oblasti migrácie v podmienkach SR stabilizovaná.

Ministerstvo práce, sociálnych vecí a rodiny SR

8.

K materiálu 
- navrhujeme na strane 11 do odpočtu MPSVR SR doplniť na záver druhého odseku tento text- Ministerstvo práce, sociálnych vecí a rodiny SR v roku 2010 podporovalo prijímanie a zamestnávanie cudzincov na území SR s prihliadnutím na situáciu na trhu práce, s dôrazom na prijímanie a zamestnávanie najmä vysoko kvalifikovaných zamestnancov, vedeckých pracovníkov, študentov, ako aj ďalších kvalifikovaných cudzincov. Dôraz sa kládol na kontrolu uplatňovania rovnakých pracovných podmienok vrátane odmeňovania a na predchádzanie uplatňovania sociálneho dumpingu;

O

A

9.

K materiálu 
- navrhujeme na strane 12 na záver prvého odseku doplniť tento text – Ministerstvo práce sociálnych vecí a rodiny SR v roku 2010 v rámci bilaterálnych zmlúv týkajúcich sa migrujúcich pracovníkov podpísalo Zmluvu medzi Slovenskou republikou a Štátom Izrael o sociálnom zabezpečení , Zmluvu medzi Slovenskou republikou a Austráliou o sociálnom zabezpečení a Zmluvu medzi Slovenskou republikou Kanadou o mobilite;

O

A

10.

K materiálu 
- navrhujeme na strane 13 v piatom odseku vypustiť vetu – Novým opatrením aktívnej politiky trhu práce zacieleného na podporu začleňovania znevýhodnených uchádzačov o zamestnanie sa stal „sociálny podnik“, ktorého primárnou úlohou je zabezpečovať napĺňanie sociálnych cieľov, a ktorého príjmy z predmetu činnosti sa spätne reinvestujú do uspokojovania potrieb sociálneho podniku alebo miestnej komunity;

O

A

11.

K materiálu 
- navrhujeme na strane 13 v predposlednom odseku upraviť text nasledovne - Inšpektoráty práce, úrady práce ako aj kontrolné orgány Ministerstva financií SR a Ministerstva vnútra SR vykonali kontrolu nelegálnej práce a nelegálneho zamestnávania s cieľom eliminovať využívanie pracovnej sily bez uzatvoreného pracovnoprávneho vzťahu, bez splnenia si oznamovacej povinnosti voči Sociálnej poisťovni, bez povolenia na prechodný pobyt na účely zamestnania a povolenia na zamestnanie. V roku 2010 bolo uskutočnených 12 797 kontrol a v prevažnej miere boli zamerané na zamestnávateľské subjekty s počtom zamestnancov 1 – 49, predovšetkým v dlhodobo problémových oblastiach - obchod a služby, reštauračné a hotelové zariadenia, priemyselná výroba a stavebníctvo. V rokoch 2006 až 2010 sa uskutočnilo 98 974 kontrol nelegálneho zamestnávania a nelegálnej práce a v ich priebehu neboli zaznamenané podnety na diskrimináciu migrantov alebo cudzích štátnych príslušníkov;

O

A

12.

K materiálu 
- navrhujeme na strane 18 – v odpočte Ministerstva zdravotníctva SR škrtnúť odsek so znením – „Ministerstvo zdravotníctva vidí ako potrebu, aby Ministerstvo práce, sociálnych vecí a rodiny SR aktívne podporovalo sebestačnosť migrantov, aby uľahčilo ich prístup a uplatnenie na trhu práce, čím sa zabezpečí aj ich zdravotné poistenie a lepší prístup k zdravotným službám“ z dôvodu irelevantnosti. Zdravotné poistenie rodinných príslušníkov najmä neaktívnych a maloletých detí migrantov je dlhodobo neriešeným problémom v rámci zdravotného poistenia, ktoré nie je možné riešiť presunom zodpovednosti na Ministerstvo práce, sociálnych vecí a rodiny SR, nakoľko tieto skupiny už nie sú resp. až v dlhodobom výhľade budú na trhu práce.

O

A

Ministerstvo financií SR

13.

Vlastný materiál 
Predložená súhrnná správa neobsahuje v časti za Ministerstvo vnútra SR zmienku o možnosti vykázať časť aktivít migračnej politiky ako oficiálnu rozvojovú pomoc (ODA). 
Na základe uvedeného Vám odporúčam v predloženej správe uviesť plnenie úloh migračnej politiky v roku 2010 so zreteľom na jej prepojenie s ODA, podobne ako to v správe uvádza Ministerstvo zahraničných vecí SR.

O

A

Časť Súhrnnej správy bola doplnená o: „V rámci Národného programu oficiálnej rozvojovej pomoci (ODA) ministerstvo vnútra poskytovalo pomoc žiadateľom o azyl a osobám s udelenou medziná-rodnou ochranou nachádzajúcimi sa 
na území Slovenskej republiky. 
Na aktivity spojené s ich pobytom boli v roku 2010 z rozpočtu ministerstva vnútra uhradené výdavky v celkovej výške 1 579 120,81 Eur. Ďalej ministerstvo vnútra poskytlo v roku 2010 medzinárodným organizáciám patriacim pod Statistical Reporting Directives finančné prostriedky na prenájom priestorov Úradu vysokého komisára OSN pre utečencov (UNHCR) v Bratislave a s ním spojené služby v celkovej výške 12 105,12 Eur 
a na financovanie nákladov spojených s prevádzkou kancelárie Medzinárodnej organizácie pre migráciu (IOM) v Bratislave vo výške 4 979,08 Eur.“

Odbor vládnej agendy Úradu 
vlády SR

14.

Jazykové a technické pripomienky

-

-

Podľa  metodického pokynu na prípravu a predkladanie materiálov na rokovanie vlády SR (ods. 1 časť 3.2) sa tieto pripomienky nevyhodnocujú.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná